Tyrkias flaggTyrkias flagg
Kiremitliktepe-bakkene i Erzurum, januar 2013.  
Foto: Mehrdad Sarhangi
**Tyrkia** har lenge hatt internasjonale deltakere i alpint og langrenn, dog uten å markere seg på resultatlistene, men er på 2000-tallet en ny nasjon innen internasjonal skihopping. Vinter-universiaden 2011 og junior-VM for nordiske grener 2012 ble arrangeret i Erzurum, og til disse mesterskapene ble det bygget en rekke nye idrettsanlegg i og ved byen, deriblant et topp moderne skihoppanlegg. Tyrkia har også etablert et landslag i skihopping.

Den første hoppbakken i Erzurum ble bygd i 1944, og i noen år deretter var skihopping en populær sport i området. Etter en tid forfalt imidlertid bakken, og lite skjedde fram til byen ble tildelt vinter-Universiaden 2011. Til Universaden i Erzurum er det bygd et anlegg med hoppbakker i størrelse K125, K95, K65, K40 og K20. Hoppanlegget ble innviet med renn i kontinentalcupen i kombinert og spesielt hopp i desember 2010.

Sommeren 2014 ble hoppanlegget med alle de fem hoppbakkene sterkt skadet av jordras. Tyrkiske myndigheter har imidlertid bestemt at anlegget skal bygges opp igjen. Bakkene er per mars 2017 i bruk igjen.

Tyrkias første internasjonale skihopper var Barış Demirci, som deltok i kontinentalcupen og FIS-cupen i 2006 og 2007. Han har tyrkisk far og fransk mor, og bor i Courchevel i Frankrike. Demirci var på det franske juniorlandslaget fra 2000 til 2003, men gikk over til å representere Tyrkia i 2005. Siden 2009 har tyrkiske juniorhoppere deltatt i kontinentalcupen, FIS-cupen og junior-VM. Samet Karta tok den første tyrkiske seieren i et internasjonalt hopprenn da han vant et FIS-cuprenn i Brattleboro i USA 15. februar 2015. Under VM på ski 2017 i Lahtis, Finland deltok Fatih Arda İpcioğlu i både normalbakke og storbakke, men klarte ikke å kvalifisere seg. Han hoppet i kvalifiseringen til verdenscupen og Raw Air på Lillehammer 13. mars 2014, og ble med det første tyrkiske skihopper som deltok i verdenscupsammenheng.

Arrangerte mesterskap
---------------------

Hoppbakker K80 eller større i TyrkiaSkihopping i TyrkiaErzurumHoppbakker K80 eller større i Tyrkia
### Mesterskap og viktige renn

#### Vinter-universiade

* 2011 Erzurum

#### Junior-VM

* 2012 Erzurum

Kilder
------

* Erzurum 2011: 60 Years Dream Finally Came True… (besøkt 10. oktober 2010)
* FIS Ski Jumping: Erzurum – Kiremittepe Ski Jump (besøkt 10. oktober 2010)
* FIS Ski Jumping: Junior world championships 2012 in Turkey (5. juni 2010, besøkt 10. oktober 2010)
* FIS Ski Jumping: Erzurum – Ski jumping in Turkey (14. oktober 2009, besøkt 10. oktober 2010)
* Skijumping.pl: Egzotyczne skoki narciarskie (s. 3, polsk, besøkt 10. oktober 2010)
* FIS: Skihoppere fra Tyrkia[*død lenke*] (besøkt 10. oktober 2010)

### Enkeltreferanser

1. ↑  Gazete Güncel: Erzurum’da şok gelişme! (15. juli 2014)
2. ↑  FIS: Good news for Turkish ski jumpers: Hills in Erzurum are rebuilt Arkivert 22. januar 2015 hos Wayback Machine. (11. desember 2014, besøkt 14. desember 2014)
3. ↑  FIS: First win for Turkey in ski jumping Arkivert 3. august 2015 hos Wayback Machine. (16. februar 2015, besøkt 18. februar 2015)

Andre eksterne lenker
---------------------

* Erzurum 2011 (offisiell side for vinter-Universiaden 2011)
* Skisprungschanzen-Archiv: Turkey

| * v
* d
* r
Skihopping etter land |
| --- |
| Land ogterritorier | Albania **·** Algerie **·** Andorra **·** Antarktis **·** Argentina **·** Australia **·** Belarus **·** Belgia **·** Bosnia-Hercegovina **·** Bulgaria **·** Canada **·** Chile **·** Colombia **·** Danmark **·** Estland **·** Finland **·** Frankrike **·** Georgia **·** Grønland **·** Hellas **·** Indonesia **·** Irland **·** Island **·** Italia **·** Japan **·** Kasakhstan **·** Kina **·** Kirgisistan **·** Kosovo **·** Kroatia **·** Latvia **·** Liechtenstein **·** Litauen **·** Makedonia **·** Montenegro **·** Nederland **·** New Zealand **·** Norge **·** Polen **·** Romania **·** Russland **·** Serbia **·** Slovakia **·** Slovenia **·** Spania **·** Sri Lanka **·** Storbritannia **·** Sveits **·** Sverige **·** Sør-Georgia **·** Sør-Korea **·** Tsjekkia **·** Tyrkia **·** Tyskland **·** Uganda **·** Ukraina **·** Ungarn **·** USA **·** Østerrike |  |
| Tidligere land | Jugoslavia **·** Sovjetunionen **·** SUS **·** Tsjekkoslovakia **·** Vest-Tyskland **·** Øst-Tyskland |